ABC-bok
Store norske leksikon,Samfunn,Utdanning og forskning,Pedagogikk,Leseopplæring
ABC-bok, første lærebok i lesing, oppkalt etter alfabetets tre første bokstaver. Moderne ABC-er bygger på undersøkelser av ordenes hyppighet i språket, slik at vekten blir lagt på et konsentrert ordforråd i interessevekkende tekst og med et pedagogisk billedmateriale.
Historie Betegnelsen ABC ble vanlig fra 1700-tallet, tidligere ble slike bøker kalt fibler. Etter kirkeordinansen av 1537 og Christian 4s forordning av 1590 ble det i Danmark trykt ABC-er som også ble brukt i Norge. Den eldste kjente tyske ABC (Luthers ABC) er fra 1525, den eldste engelske fra 1538. I 1674 ble det i Uppsala trykt en ABC hvor teksten også var trykt med runer.Etter lov av 1739, som krevde alminnelig leseferdighet, ble ABC-er i noen utstrekning brukt i Norge. Men de vanligste hjelpemidler til innøving av lesing var lenge Bibelen, salmebøker og katekismer. Les mer i Store norske leksikon alfabet leseferdighet Litteratur Skjelbred, Dagrun : "-de umisteligste Bøger" : en studie av den tidlige norske abc-tradisjonen, 1999 Sveum, Tor: "Samiske abc-bøker" i Kiil, Randi & Tor Sveum, red.: Bibliografi over Margarethe Wiigs samling [...], 1994, 97-110, isbn 82-7142-018-6